ଆଓରି-ଭୁବନେଶ୍ବର(୨୦/୦୨) : ଭବାନୀପାଟଣାରେ ଉତ୍ତରପ୍ରଦେଶ ମୁଖ୍ୟମନ୍ତ୍ରୀ ଯୋଗୀ ଆଦିତ୍ୟନାଥ ବିଜେପିର ବୁଥ ସ୍ତରୀୟ କର୍ମୀଙ୍କୁ ଉଦବୋଧନ ଦେଇଛନ୍ତି । ଏହି ଷ୍ଟାର ପ୍ରଚାରକ ରାଜ୍ୟର ୫ଟି ସଂସଦୀୟ କ୍ଷେତ୍ରର କର୍ମୀଙ୍କୁ ଗୁରୁମନ୍ତ୍ର ପ୍ରଦାନ କରିଛନ୍ତି । କଳାହାଣ୍ଡିରେ ବୁଥ୍ସ୍ତରୀୟ ସମାବେଶରେ ଯୋଗଦେଇ କଂଗ୍ରେସ ଓ ବିଜେଡିକୁ କଡ଼ା ସମାଲୋଚନା କରିଛନ୍ତି । ପୁଲ୍ଓ୍ୱାମା ହମ୍ଲାରେ ସହିଦ୍ଙ୍କ କଥା ମନେ ପକାଇଛନ୍ତି ଯୋଗୀ । ଅନ୍ୟ ପଟେ ସହିଦଙ୍କ ବଳିଦାନର ବଦ୍ଲା ନେଇଥିବାରୁ ଭାରତୀୟ ସେନାଙ୍କୁ ସ୍ୱାଗତ ଜଣାଇଛନ୍ତି ଯୋଗୀ ।
କଳାହାଣ୍ଡିର ଆରାଧ୍ୟ ଦେବୀ ମା' ମାଣିକେଶ୍ୱରୀଙ୍କ ଆଶୀର୍ବାଦ ନେଇ ଭାଷଣ ଆରମ୍ଭ କରିଲେ ଯୋଗୀ ଆଦିତ୍ୟନାଥ । ଯୋଗୀ କହିଛନ୍ତି ଆଜି ପର୍ଯ୍ୟନ୍ତ କୌଣସି ବି ସରକାର ଭାରତୀୟ ସେନାଙ୍କୁ ପୁର୍ଣ୍ଣ କ୍ଷମତା ଦେଇନଥିଲେ । ମୋଦି ସରକାର ହିଁ କେବଳ ଏଭଳି ବଡ଼ ପଦକ୍ଷେପ ନେଇଛନ୍ତି । ମୋଦି ସରକାର ସେନାକୁ ଆତଙ୍କବାଦୀଙ୍କ ବିରୋଧରେ ଲଢିବାକୁ ପୁର୍ଣ୍ଣ କ୍ଷମତା ଦେଇଛନ୍ତି । ଏହାର ପରିଣାମ ସ୍ୱରୁପ ସହିଦଙ୍କ ବଳିଦାନର ବଦ୍ଲା ନେବାରେ ସଫଳ ହୋଇପାରିଲା ସେନା । ବିଜେପି ସରକାର ଆତଙ୍କବାଦୀଙ୍କ ବିରୋଧରେ କାର୍ଯ୍ୟାନୁଷ୍ଠାନ ପାଇଁ କେବେ ବି ପଛଘୁଞ୍ଚା ଦେଇନାହିଁ ।
ଏହି ଅବସରରେ ଉତ୍ତରପ୍ରଦେଶ ମୁଖ୍ୟମନ୍ତ୍ରୀ ଯୋଗୀ ଆଦିତ୍ୟନାଥ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଓ ତାଙ୍କ ସରକାରଙ୍କୁ ପ୍ରଶଂସାରେ ପୋତି ପକାଇଛନ୍ତି । ମୋଦି ଜୀଙ୍କ ବିକାଶମୁଖି କାର୍ଯ୍ୟ କଥା କହି ପୁଣି ଥରେ ମୋଦି ଜୀଙ୍କୁ ପ୍ରଧାନମନ୍ତ୍ରୀ କରାଇବା ପାଇଁ ଆହ୍ୱାନ ଦେଇଛନ୍ତି । ସେ ଆହୁରି ମଧ୍ୟ କହିଛନ୍ତି ଯେ, କଂଗ୍ରେସ ମୁକ୍ତ ଡାକରାରେ ବିଜେପି ସଫଳ ହୋଇଛି । ବାସ୍ତବରେ ସରକାର କିପରି ଚାଲିବା ଦରକାର ଯାହା ୪ ବର୍ଷରେ ମୋଦୀ କରି ଦେଖାଇଛନ୍ତି । ବିନା ଭେଦଭାବରେ ସେ ଏହା କରି ଦେଖାଇଛନ୍ତି । ସେ ଦଳ, ବ୍ୟକ୍ତି ଆଧାରରେ ନ ହୋଇ ଭାରତୀୟ କୃଷକ, ମହିଳା ଏବଂ ଶ୍ରମିକଙ୍କ ପାଇଁ କାମ କରିଛନ୍ତି । ଭ୍ରଷ୍ଟାଚାରୀ କଂଗ୍ରେସ ଦଳକୁ ଆଜି ଦେଶବାସୀ ପ୍ରତ୍ୟାଖ୍ୟାନ କରିଛନ୍ତି ।
ମୋଦି ଜୀଙ୍କ ବିକାଶମୁଖି କାର୍ଯ୍ୟ କଥା କହି ଯୋଗୀ କହିଲେ ଆଜି ପ୍ରତ୍ୟକ ଗରିବଙ୍କ ପାଖରେ ଜନ ଧନ ଯୋଜନାରେ ବ୍ୟାଙ୍କ ଆକାଉଣ୍ଟ ରହିଛି । ଜନଧନ ଯୋଜନାରେ ଖାତା ଖୋଲା ହେବା ପରେ ବିରୋଧୀ ଏହାକୁ ସମାଲୋଚନା କରିଥିଲେ । ତେଣୁ ବିରୋଧୀଙ୍କୁ ତାତ୍ସଲ୍ୟ କରି ଯୋଗୀ କହିଲେ, ଯେତେବେଳେ ଉଜ୍ଜଳା ଗ୍ୟାସ୍ର ସବ୍ସିଡି ଟଙ୍କା ସିଧାସଳଖ ବ୍ୟାଙ୍କ ଖାତାକୁ ଦିଆଗଲା ସେତେବେଳେ ବିରୋଧୀଙ୍କ ମୁହଁ ଚୁପ୍ ହୋଇଗଲା । ଏହା ସହ ଆହୁରି ମଧ୍ୟ କହିଲେ ଯେ, ୨୪ ଫେବ୍ରୁଆରୀରେ କେନ୍ଦ୍ର ସରକାରଙ୍କ କିଷାନ୍ ନିଧୀ ଯୋଜନାରେ କୃଷକଙ୍କ ଆକାଉଣ୍ଟକୁ ଟଙ୍କା ଦିଆଯିବ ।
ମୋଦି ସରକାରଙ୍କ ସଫଳତା ବଖାଣିବା ସହ ଯୋଗୀ ଆହୁରି ମଧ୍ୟ କହିଛନ୍ତି ଯେ, ୨୦୨୨ ସୁଦ୍ଧା ପ୍ରତ୍ୟେକ ଗରିବଙ୍କୁ କେନ୍ଦ୍ର ସରକାର ପକ୍କା ଘର ଯୋଗାଇଦେବେ । ଅନ୍ୟପଟେ ରାଜ୍ୟରେ ନବୀନ ସରକାରଙ୍କ ଉପରେ ବର୍ଷିଛନ୍ତି ଯୋଗୀ । କହିଲେ ୧୯ ବର୍ଷ ଶାସନରେ ରହିବା ପରେ ମଧ୍ୟ ଲୋକଙ୍କୁ ଘର ଖଣ୍ଡିଏ ଯୋଗାଇ ପାରିନାହାନ୍ତି । ୧୯ ବର୍ଷରେ ମାତ୍ର ୧୭ ଲକ୍ଷ ପକ୍କା ଘର ଯୋଗାଇଛନ୍ତି ନବୀନ । ନବୀନ ସରକାରଙ୍କୁ ତାତ୍ସଲ୍ୟ କରି କହିଛନ୍ତି ଯେ, ୟୁପିରେ ମାତ୍ର ୨ ବର୍ଷ ହେବ ବିଜେପି ସରକାର ଆସିଥିଲେ ମଧ୍ୟ ଗରିବାଙ୍କୁ ୨୦ ଲକ୍ଷ ପକ୍କା ଘର ଯୋଗାଇ ଦେଇଛି ।
ମୋଦି ସରକାର ଆସିବ ପରେ ଉଜ୍ଜଳା ଯୋଜନା ମାଧ୍ୟମରେ ଗରିବଙ୍କୁ ମାଗଣା ରନ୍ଧନ ଗ୍ୟାସ ଯୋଗାଇ ଦିଆଯାଇଛି । ଏହା ଦ୍ୱାରା ଅନେକ ଗରିବ ମହିଳାଙ୍କର ମଙ୍ଗଳ ହୋଇଛି । ଏହା ସହ ମାଗଣା ବିଜୁଳି ଓ ମାଗଣା ଘର ମଧ୍ୟ ଗରିବଙ୍କୁ ଯୋଗାଇ ଦିଆଯାଇଛି । ଦୀର୍ଘ ଦିନ ଧରି କଂଗ୍ରେସ ଶାସନରେ ରହିଥିବା ବେଳେ ଯେତିକି ପରିମାଣର ଲୋକ ରନ୍ଧନ ଗ୍ୟାସ ବ୍ୟବହାର କରୁଥିଲେ ତାଠାରୁ ଅନେକ ଗଣା ଅଧିକ ଗ୍ୟାସ୍ ବଣ୍ଟନ କରିଛନ୍ତି ମୋଦି ସରକାର ବୋଲି କହିଛନ୍ତି ଯୋଗୀ ।
ଟଙ୍କିକିଆ ଚାଉଳ ଦେଇ ରାଜ୍ୟ ସରକାର ବାହା ବାହା ନେଉଥିବା ବେଳେ ଏହାର ପର୍ଦ୍ଦାଫାସ୍ କରିଛନ୍ତି ଯୋଗୀ । ଯୋଗୀ ସିଧାସଳଖ କହିଛନ୍ତି ଯେ, ନବୀନ ସରକାର ଗରିବଙ୍କୁ ଯେଉଁ ଟଙ୍କିକିଆ ଚାଉଳ ହେଉଛନ୍ତି ସେଥିରେ କେନ୍ଦ୍ର ସରକାର ୨୯ ଟଙ୍କା ଦେଉଛନ୍ତି ।
ଆୟୁଷ୍ମାନ ଭାରତ ଯୋଜନା କଥା ମଧ୍ୟ କହିଛନ୍ତି ଯୋଗୀ । କହିଲେ ଏହି ଯୋଜନା ମାଧ୍ୟମରେ ଦେଶରେ ୫୦ କୋଟି ଲୋକଙ୍କୁ ୫ ଲକ୍ଷ ଟଙ୍କା ପର୍ଯ୍ୟନ୍ତ ମାଗଣା ଚିକିତ୍ସା ଯୋଗାଇବାର ବ୍ୟବସ୍ଥା କରିଛନ୍ତି ମୋଦି ସରକାର ।
କିଷାନ୍ ନିଧୀ କଥା ମଧ୍ୟ କହିଛନ୍ତି ଯୋଗୀ । କହିଲେ ଏହି ଯୋଜନା ମାଧ୍ୟ କୃଷକଙ୍କ ଦୁଃଖ ଦୂର ହୋଇପାରିବ । ପ୍ରତ୍ୟେକ ୪ ମାସରେ ୨ ହଜାର ଟଙ୍କା ଲେଖାଏଁ ବର୍ଷକୁ ୬ ହଜାର ଟଙ୍କା କୃଷକଙ୍କ ଆକାଉଣ୍ଟକୁ ଦିଆଯିବ । କେନ୍ଦ୍ର ସରକାର ଏହି ଯୋଜନାରେ କୃଷକଙ୍କ ପାଇଁ ଏକ ସ୍ୱତନ୍ତ୍ର ପାଣ୍ଠିର ବ୍ୟବସ୍ଥା ମଧ୍ୟ କରିଛନ୍ତି । ବଜେଟରେ ମଧ୍ୟ ଉପସ୍ଥାପନ କରିଛନ୍ତି ।
କିନ୍ତୁ ନବୀନ ସରକାର ଯେଉଁ କାଳଳିଆ ଯୋଜନା କରିଛନ୍ତି ଏହା ପାଇଁ କୌଣସି ନିର୍ଦ୍ଦିଷ୍ଟ ପାଣ୍ଠିର ବ୍ୟବସ୍ଥା କରିନାହାନ୍ତି । ଏହି ଯୋଜନା ଉପରେ କୌଣସି ଭରସା ମଧ୍ୟ ନାହିଁ ବୋଲି କହି ତାତ୍ସଲ୍ୟ କରିଛନ୍ତି ଯୋଗୀ ।
ସେପଟେ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନଙ୍କୁ ମଧ୍ୟ ପ୍ରଶଂସା କରିଛନ୍ତି ଯୋଗୀ । ସେ କହିଛନ୍ତି ଧର୍ମେନ୍ଦ୍ରଙ୍କ ବିକାଶମୁଖି ଚିନ୍ତାଧାରା ଯୋଗୁଁ ଆଜି ଲୋକଙ୍କ ନିକଟରେ ପାଇପ୍ ଯୋଗେ ଗ୍ୟାସ୍ ଯୋଗାଇବାର ସୁବିଧା କରାଯାଇଛି । ଏହାଦ୍ୱାରା ଲୋକଙ୍କ ନିକଟରେ ସୁବିଧାରେ ଗ୍ୟାସ୍ ପହଞ୍ଚି ପାରିବ ।
ତେବେ ଶେଷରେ ମୋଦି ଜୀଙ୍କୁ ପୁଣି ଥରେ ପ୍ରଶଂସା କରିବା ସହ ଆଉ ଥରେ ପ୍ରଧାନମନ୍ତ୍ରୀ କରାଇବା ପାଇଁ ଆହ୍ୱାନ ଦେଇଛନ୍ତି ଯୋଗୀ । ଯୋଗୀ କହିଛନ୍ତି ଯେ, ଦେଶକୁ ବିକାଶର ଶିଖରରେ ପହଞ୍ଚାଇବାକୁ ହେଲେ ଆମକୁ ପୁଣିଥରେ ମୋଦି ସରକାର ଦରକାର, ମୋଦି ଜୀଙ୍କ ଭଳି ପ୍ରଧାନମନ୍ତ୍ରୀ ଆବଶ୍ୟକ । ମୋଦି ସରକାରଙ୍କୁ ଡବଲ୍ ଇଞ୍ଜିନ୍ ସରକାର ବୋଲି ମଧ୍ୟ କହିଛନ୍ତି ଯୋଗୀ ।
ବୁଥ୍ ସ୍ତରୀୟ କର୍ମୀଙ୍କୁ ପଞ୍ଚାୟତ ନିର୍ବାଚନରେ ସଫଳତା ପାଇଁ ଧନ୍ୟବାଦ ଦେବା ସହ ଆଗାମୀ ନିର୍ବାଚନରେ ନିଜ ବୁଥ୍କୁ ସବୁଠୁ ମଜ୍ଭୁତ କରିବା ପାଇଁ ଆହ୍ୱାନ ଦେଇଛନ୍ତି ଯୋଗୀ । ମୋଦି ଜୀଙ୍କୁ ପୁଣି ଥରେ ପ୍ରଧାନମନ୍ତ୍ରୀ ଭାବେ ଦେଖିବାକୁ ହେଲେ ବୁଥ୍ ସ୍ତରୀୟ କମିଟିକୁ ମଜ୍ଭୁତ୍ କରିବାକୁ ହେବ ବୋଲି କହିଛନ୍ତି ।
Save my name, email, and website in this browser for the next time I comment.
N-31/5, Rajpur Extension,
Hargovind Enclave, Chhatarpur,
Aajira Odisha is an active all sorts ground level social services in nationwide from last 3 years. Registered in Delhi but it's wings spread all over the country with state wise full time volunteer. Aajira Odisha started publishing daily news in it's website from all major category from Political to spiritual factors. Our new current website officially launched at Indian Institute of Mass Communication, New Delhi on 21st. April. 2018. Aajira Odisha has been associated with many organization and events as media partner in Delhi NCR.
